techiaith/cofnodycynulliad_en-cy huggingface dataset:
English: Thank you. The Government's response to the review was published on 4 March 2020. To address the recommendations, officials are working closely with local authorities on tackling barriers to enforcement, enhanced training, better guidance and improved use of resources within local authorities, as part of a three-year Welsh Government-funded project.
Welsh: Diolch. Cyhoeddwyd ymateb y Llywodraeth i'r adolygiad ar 4 Mawrth 2020. Er mwyn ateb yr argymhellion, mae swyddogion yn gweithio'n agos gydag awdurdodau lleol i fynd i'r afael â rhwystrau i orfodi, gwell hyfforddiant, gwell canllawiau a gwell defnydd o adnoddau o fewn awdurdodau lleol, fel rhan o brosiect tair blynedd a ariennir gan Lywodraeth Cymru.
English: Can I thank the Minister for the answer, and actually welcome some of the recommendations that you mention and have been taken up by the Welsh Government? However, one of the recommendations not yet taken up was an accredited or graded system for dog breeders, which was described as a, 'system of assigning scores to breeding establishments based on existing licensing inspections'. To me, this is a no-brainer. It would bring much-needed consumer confidence to those looking to purchase dogs and increase the reputation of those that follow the rules. It would ensure puppies are healthy and looked after before leaving for their new owners. So, with this in mind, what further consideration has the Welsh Government given to this recommendation to protect not only dogs but their breeders and customers too, by introducing a scoring system for breeding establishments?
Welsh: A gaf fi ddiolch i'r Gweinidog am yr ateb, ac mewn gwirionedd rwy'n croesawu rhai o'r argymhellion y soniwch amdanynt ac y mae Llywodraeth Cymru wedi'u gweithredu? Fodd bynnag, un o'r argymhellion nad yw wedi'i weithredu eto oedd system achrededig neu system wedi'i graddio ar gyfer bridwyr cŵn, a ddisgrifiwyd fel, 'system ar gyfer rhoi sgôr i sefydliadau bridio sy'n seiliedig ar yr archwiliadau trwyddedu presennol'. I mi, nid yw hyn yn gymhleth. Byddai'n rhoi hyder mawr ei angen i'r rhai sy'n dymuno prynu cŵn ac yn gwella enw da'r rhai sy'n dilyn y rheolau. Byddai'n sicrhau bod cŵn bach yn iach ac yn cael gofal cyn iddynt fynd at eu perchnogion newydd. Felly, gyda hyn mewn golwg, pa ystyriaeth bellach y mae Llywodraeth Cymru wedi'i rhoi i'r argymhelliad hwn i ddiogelu cŵn, yn ogystal â'u bridwyr a chwsmeriaid hefyd, drwy gyflwyno system sgorio ar gyfer sefydliadau bridio?
English: Thank you. It is something I am currently considering as part of the animal welfare plan. So, I've asked officials - the chief veterinary officer and her officers - to look at a five-year animal welfare plan for Wales so that we can build on the progress that we've made on animal welfare, certainly over the past 16 or so years, and my plan is to introduce an animal welfare plan later this year that will look at what we should do for the next five years of this Government. This is certainly something I'm considering within that. I think there's a broad range of policies we need to bring forward, not just about dogs, but I think if we are going to maintain the momentum that we have, because I think we have very, very high animal welfare standards in Wales, we need to look at that momentum of reform, and the plan will absolutely do that.
Welsh: Diolch. Mae'n rhywbeth rwy'n ei ystyried ar hyn o bryd fel rhan o'r cynllun lles anifeiliaid. Felly, rwyf wedi gofyn i swyddogion - y prif swyddog milfeddygol a'i swyddogion - i edrych ar gynllun lles anifeiliaid pum mlynedd i Gymru fel y gallwn adeiladu ar y cynnydd a wnaethom ar les anifeiliaid, yn sicr dros yr 16 mlynedd diwethaf, a fy mwriad yw cyflwyno cynllun lles anifeiliaid yn nes ymlaen eleni a fydd yn edrych ar yr hyn y dylem ei wneud dros bum mlynedd nesaf y Llywodraeth hon. Mae hyn yn sicr yn rhywbeth rwy'n ei ystyried yn rhan o hynny. Credaf fod ystod eang o bolisïau y mae angen inni eu cyflwyno, nid yn unig mewn perthynas â chŵn, ond os ydym am gynnal y momentwm sydd gennym, oherwydd credaf fod gennym safonau lles anifeiliaid uchel iawn yng Nghymru, rwy'n credu bod angen inni edrych ar y momentwm hwnnw i ddiwygio, ac yn sicr bydd y cynllun yn gwneud hynny.
English: Thank you. The Welsh Government work closely with the Animal Welfare Network for Wales group, who published their voluntary code of practice for animal welfare establishments or sanctuaries in 2020. Further consideration on better regulation of animal welfare establishments, which include sanctuaries, will be addressed via the programme for government commitments and the proposed animal welfare plan for Wales I just referred to.
Welsh: Diolch. Mae Llywodraeth Cymru yn gweithio'n agos gyda grŵp Rhwydwaith Lles Anifeiliaid Cymru, a gyhoeddodd eu cod ymarfer gwirfoddol ar gyfer gwarchodfeydd neu sefydliadau lles anifeiliaid yn 2020. Bydd ystyriaeth bellach ar reoleiddio sefydliadau lles anifeiliaid yn well, sy'n cynnwys gwarchodfeydd, yn cael ei rhoi drwy ymrwymiadau'r rhaglen lywodraethu a'r cynllun lles anifeiliaid arfaethedig i Gymru yr wyf newydd gyfeirio ato.
English: Diolch, Minister. We have some incredible sanctuaries here in Wales doing vital work to rescue animals that have been abandoned or injured. The vast majority of sanctuaries and rescue centres are models of good practice. However, there is no regulation of them. Anyone can establish one, whether or not they have the experience and the know-how. It is the view of the RSPCA, one of the leading authorities on animal welfare, that sanctuary and rescue centre regulation is long overdue in Wales to show that animals have the protection that they need. The legislation would also ensure that established sanctuaries and rescue centres that are models of good practice will be protected and not tarnished by rogue establishments. Can you give an indication whether you're looking into this legislation and, if so, when it would be implemented?
Welsh: Diolch, Weinidog. Mae gennym rai gwarchodfeydd anhygoel yma yng Nghymru sy'n gwneud gwaith hanfodol i achub anifeiliaid sydd wedi cael eu gadael neu eu hanafu. Mae'r mwyafrif llethol o warchodfeydd a chanolfannau achub yn fodelau o arfer da. Fodd bynnag, nid oes unrhyw reoleiddio arnynt. Gall unrhyw un eu sefydlu, ni waeth a oes ganddynt brofiad a gwybodaeth ai peidio. Barn yr RSPCA, un o'r awdurdodau mwyaf blaenllaw ar les anifeiliaid, yw ei bod yn hen bryd rheoleiddio canolfannau achub a gwarchodfeydd yng Nghymru i ddangos bod anifeiliaid yn cael eu diogelu fel y maent ei angen. Byddai'r ddeddfwriaeth hefyd yn sicrhau bod canolfannau achub a gwarchodfeydd sefydledig sy'n fodelau o arfer da yn cael eu diogelu yn hytrach na chael llychwino gan sefydliadau amheus. A ydych chi'n ymchwilio i'r ddeddfwriaeth hon ac os felly, pryd y byddai'n dod yn weithredol?
English: Thank you. So, you're absolutely right - they play an invaluable part in animal welfare services, and, unfortunately, there are times when things have gone wrong, and certainly, since I've been Minister, I've had a couple of issues highlighted to me, but the majority of them, as you say, are models of good practice. I mentioned the code of practice in my answer to you, and I am aware that that group that worked with us on that do have a desire for the introduction of statutory measures. They would like statutory regulation or some sort of licensing system to come into place. It is, again, something I am considering within the animal welfare plan that I will be publishing later this year.
Welsh: Diolch. Rydych yn llygad eich lle - maent yn chwarae rhan amhrisiadwy mewn gwasanaethau lles anifeiliaid, ac yn anffodus, ceir adegau pan fo pethau wedi mynd o chwith, ac yn sicr, ers imi fod yn Weinidog, cafodd un neu ddau o faterion eu dwyn i fy sylw, ond mae'r rhan fwyaf ohonynt, fel y dywedwch, yn fodelau o arfer da. Soniais am y cod ymarfer yn fy ateb i chi, ac rwy'n ymwybodol fod y grŵp a weithiodd gyda ni ar hynny yn awyddus i gyflwyno mesurau statudol. Byddent yn hoffi gweld rheoleiddio statudol neu ryw fath o system drwyddedu yn dod i rym. Unwaith eto, mae'n rhywbeth rwy'n ei ystyried o fewn y cynllun lles anifeiliaid y byddaf yn ei gyhoeddi yn nes ymlaen eleni.
English: I'm sure all parties across the Chamber rightly support steps to ensure animal welfare standards are being met, and I'm always happy to declare an interest as the owner of a lovely two-year-old Glen of Imaal terrier. It's really important that we have the right animal welfare standards in place. I'd certainly echo the words mentioned in terms of the vital role that animal sanctuaries play in facilitating animals and giving them a safe environment to live in for a time. We do know, though, Minister, that a lot of the work in terms of ensuring the regulations are kept to are undertaken by local council officers, and as and when there's more regulation put in place, that puts more work on already stretched budgets within local authorities to support the enforcement of those regulations. So, Minister, what discussions are you having with local authorities to understand what those current budget pressures are to enforce existing regulations, and what discussions are you having with them to understand what those pressures might be in the future with further regulations as well?
Welsh: Rwy'n siŵr fod pob plaid ar draws y Siambr yn cefnogi camau i sicrhau bod safonau lles anifeiliaid yn cael eu cyrraedd, ac rwyf bob amser yn hapus i ddatgan buddiant fel perchennog daeargi Glen of Imaal hyfryd sy'n ddwy oed. Mae'n bwysig iawn fod gennym y safonau lles anifeiliaid cywir ar waith. Byddwn yn sicr yn adleisio'r geiriau a grybwyllwyd o ran y rôl hanfodol y mae gwarchodfeydd anifeiliaid yn ei chwarae yn gofalu am anifeiliaid a rhoi amgylchedd diogel iddynt fyw ynddo am gyfnod. Serch hynny, Weinidog, gwyddom mai swyddogion cynghorau lleol sy'n gwneud llawer o'r gwaith o sicrhau cydymffurfiaeth â'r rheoliadau, a phan roddir mwy o reoliadau ar waith, mae hynny'n gwasgu ar gyllidebau sydd eisoes dan bwysau o fewn yr awdurdodau lleol i gynnal y gwaith o orfodi'r rheoliadau hynny. Felly, Weinidog, pa drafodaethau rydych yn eu cael gydag awdurdodau lleol i ddeall beth yw'r pwysau cyfredol ar y gyllideb i orfodi'r rheoliadau presennol, a pha drafodaethau rydych yn eu cael gyda hwy i ddeall beth allai'r pwysau fod yn y dyfodol gyda rheoliadau pellach hefyd?
English: I mentioned in my previous answer to Tom Giffard that the Welsh Government had funded a project with local authorities. It's a three-year project that we began as part of our work around bringing legislation forward in relation to banning third party sales of dogs and cats, which I brought in a few weeks ago. So, we have funded that project, working with local authorities, to see what the barriers were, because I think it doesn't always need legislation, does it? We certainly wanted to see what those barriers were, and funding was clearly a barrier, so we funded the project, which I think has now really helped local authority enforcement officers be able to keep up with the latest statutory guidance, for instance. They've had additional training and, I have to say, they've been a very good partner in bringing these guidelines forward.
Welsh: Soniais yn fy ateb blaenorol i Tom Giffard fod Llywodraeth Cymru wedi ariannu prosiect gydag awdurdodau lleol. Mae'n brosiect tair blynedd a ddechreuwyd gennym fel rhan o'n gwaith ar gyflwyno deddfwriaeth mewn perthynas â gwahardd gwerthu cŵn a chathod gan drydydd parti, a gyflwynais ychydig wythnosau yn ôl. Felly, rydym wedi ariannu'r prosiect hwnnw, gan weithio gydag awdurdodau lleol, i weld beth oedd y rhwystrau, oherwydd nid wyf yn credu bod angen deddfwriaeth bob amser. Roeddem yn sicr eisiau gweld beth oedd y rhwystrau hynny, ac roedd cyllid yn amlwg yn rhwystr, felly fe wnaethom ariannu'r prosiect, ac rwy'n credu bod hynny wedi helpu swyddogion gorfodi awdurdodau lleol i ddilyn y canllawiau statudol diweddaraf, er enghraifft. Maent wedi cael hyfforddiant ychwanegol ac mae'n rhaid i mi ddweud, maent wedi bod yn bartneriaid da iawn wrth gyflwyno'r canllawiau hyn.
English: Welsh farmers receive full market value for cattle removed under the TB eradication programme. I will be making an oral statement next month regarding a refreshed programme for TB eradication in Wales. Arrangements for making TB payments to farmers will feature in that statement.
Welsh: Mae ffermwyr Cymru yn cael gwerth llawn yr anifail ar y farchnad am wartheg sy'n cael eu difa o dan y rhaglen i ddileu TB. Byddaf yn gwneud datganiad ar lafar fis nesaf ynghylch y diweddariad o'r rhaglen i ddileu TB yng Nghymru. Bydd trefniadau ar gyfer talu iawndal TB i ffermwyr yn rhan o'r datganiad hwnnw.
English: Thank you. Two thousand, nine hundred and ninety cattle were slaughtered in the second quarter of this year, pushing the number of animals killed due to bovine TB to 6,175. Now, through me helping one of my constituents, where they are struggling with a bTB breakdown, you wrote to me advising, and I quote, that valuations do not have to be agreed by the farmer and the market value cannot be appealed. Welsh Government guidance notes on TB compensation state, 'The market value of an animal slaughtered for TB will be paid as compensation in most cases.' What is unfair, though, is the cap on compensation being £5,000, because this particular farmer has some that are worth considerably more thousands than five. He shows them as well, you see. So, a pedigree bull could easily be worth well over £5,000. So, Minister, would you have a look again at the cap and extend that right to allow farmers to appeal, to challenge that value given to them? They're already devastated at the time of slaughter, but let's make sure that they get true and equal compensation. Diolch.
Welsh: Diolch. Lladdwyd 2,990 o wartheg yn ail chwarter eleni, gan gynyddu nifer yr anifeiliaid a laddwyd oherwydd TB buchol i 6,175. Nawr, drwy helpu un o fy etholwyr a oedd yn cael trafferth gydag achos o bTB, fe ysgrifennoch chi ataf i ddweud, ac rwy'n dyfynnu, nad oes raid i'r ffermwr gytuno ar brisiadau ac na ellir apelio yn erbyn gwerth yr anifail ar y farchnad. Mae nodiadau canllaw Llywodraeth Cymru ar dalu iawndal TB yn datgan, 'Fel arfer, telir iawndal sy'n seiliedig ar werth yr anifail ar y farchnad ar gyfer anifail sy'n cael ei ladd oherwydd TB.' Yr hyn sy'n annheg, serch hynny, yw bod y cap ar iawndal yn £5,000, oherwydd mae gan y ffermwr penodol hwn anifeiliaid sy'n werth llawer mwy na o filoedd na phump. Mae'n eu harddangos hefyd, welwch chi. Felly, gallai tarw pedigri fod yn werth ymhell dros £5,000 yn hawdd. Felly, Weinidog, a wnewch chi edrych ar y cap eto ac ymestyn yr hawl i ganiatáu i ffermwyr apelio a herio'r pris a roddir iddynt? Maent eisoes mewn gofid mawr ar adeg y lladd, ond gadewch inni sicrhau eu bod yn cael iawndal cywir a chyfartal. Diolch.
English: Thank you, and I am aware that you wrote to me last week again, I think about the same farmer. I will ensure you get a response by next week. Animal owners are paid compensation, as you know, and it is really important that we strive to ensure that the payment policy is fair not just to the animal owner, or to the farmer in this instance, but also to the taxpayer, because obviously that is public money. And I know, it's inevitable, isn't it, there'll be occasions when the owner is not satisfied with the valuation given. But I have to say, complaints are rare. We do intend to consult on changing the way that we pay compensation, and I think, as part of my oral statement and looking at a refreshed programme in relation to TB eradication, this is something that we should certainly look at. I think it's the appropriate time to review those arrangements. I should say, to establish the market value of an animal, a fully trained and experienced valuer must determine, by valuing the animal concerned on-farm, the price that the animal might reasonably obtain if it was for sale on the open market and was not affected by or exposed to TB. You mentioned compensation being capped at £5,000 for high-value animals, and I brought this in when we refreshed the TB eradication programme last time. And the advice at that time was, if you have cattle - and you referred to the fact that your constituent shows his cattle - it might be better then to look at insurance, because obviously the cap is £5,000.
Welsh: Diolch, ac rwy'n ymwybodol eich bod wedi ysgrifennu ataf eto yr wythnos ddiwethaf, am yr un ffermwr rwy'n credu. Byddaf yn sicrhau eich bod yn cael ateb erbyn yr wythnos nesaf. Telir iawndal i berchnogion anifeiliaid, fel y gwyddoch, ac mae'n bwysig iawn ein bod yn ymdrechu i sicrhau bod y polisi talu yn deg, nid yn unig i berchennog yr anifail, neu i'r ffermwr yn yr achos hwn, ond hefyd i'r trethdalwr gan mai arian cyhoeddus ydyw wrth gwrs. Ac rwy'n gwybod, mae'n anochel, onid yw, y bydd yna adegau pan nad yw'r perchennog yn fodlon â'r prisiad. Ond mae'n rhaid i mi ddweud mai prin yw'r cwynion. Rydym yn bwriadu ymgynghori ar newid y ffordd y telir iawndal, ac fel rhan o fy natganiad llafar, ac o edrych ar y diweddariad o'r rhaglen i ddileu TB, rwy'n credu bod hyn yn rhywbeth y dylem edrych arno yn sicr. Rwy'n credu mai dyma'r adeg briodol i adolygu'r trefniadau hynny. Er mwyn sefydlu gwerth yr anifail ar y farchnad, dylwn ddweud bod yn rhaid i brisiwr profiadol wedi'i hyfforddi'n llawn benderfynu, drwy brisio'r anifail dan sylw ar y fferm, pa bris y gellid ei gael am yr anifail pe bai ar werth ar y farchnad agored a phe na bai wedi dod i gysylltiad â TB neu wedi'i effeithio gan TB. Fe sonioch chi am y cap iawndal ar £5,000 ar gyfer anifeiliaid o werth uchel, a chyflwynais hwn y tro diwethaf i ni ddiweddaru'r rhaglen i ddileu TB. A'r cyngor bryd hynny oedd, os oes gennych wartheg - ac fe gyfeirioch chi at y ffaith bod eich etholwr yn arddangos ei wartheg - efallai y byddai'n well edrych ar yswiriant felly, oherwydd, yn amlwg, £5,000 yw'r cap.
English: The Cabinet committee on north Wales discusses a wide range of important topics. The first meeting of this Senedd term included a discussion on the pressures faced by health and social care partners, involving the chief executive of the health board, chief executive of NHS Wales and all local authority leaders.
Welsh: Mae pwyllgor y Cabinet ar ogledd Cymru yn trafod ystod eang o bynciau pwysig. Roedd y cyfarfod cyntaf yn nhymor y Senedd hon yn cynnwys trafodaeth ar y pwysau a wynebir gan bartneriaid iechyd a gofal cymdeithasol, yn cynnwys prif weithredwr y bwrdd iechyd, prif weithredwr GIG Cymru a phob arweinydd awdurdod lleol.
English: Thank you very much for that answer, Minister, but I do have concerns that extend beyond the current crisis in ambulance response times. Last week, an arson attack at Rhyl Football Club occurred at the same time as a fire at a hotel in Prestatyn. North Wales Fire and Rescue Service reported that they were stretched dealing with those two incidents in my constituency. I dread to think what would have happened had there been a serious collision or a house fire elsewhere in the Vale of Clwyd that day. Minister, what steps will the north Wales Cabinet committee take to ensure that there is sufficient fire and rescue service provision covering north Wales, and my constituency in particular?
Welsh: Diolch yn fawr am yr ateb hwnnw, Weinidog, ond mae gennyf bryderon sy'n ymestyn y tu hwnt i'r argyfwng presennol mewn perthynas ag amseroedd ymateb ambiwlansys. Yr wythnos ddiwethaf, cafwyd ymosodiad llosgi bwriadol yng Nghlwb Pêl-droed y Rhyl ar yr un pryd ag y cafwyd tân mewn gwesty ym Mhrestatyn. Dywedodd Gwasanaeth Tân ac Achub Gogledd Cymru eu bod dan bwysau wrth orfod ymdrin â'r ddau ddigwyddiad yn fy etholaeth. Mae'n gas gennyf feddwl beth fyddai wedi digwydd pe bai damwain ddifrifol neu dân mewn tŷ yn rhywle arall yn Nyffryn Clwyd y diwrnod hwnnw. Weinidog, pa gamau y bydd pwyllgor y Cabinet ar ogledd Cymru yn eu cymryd i sicrhau bod digon o wasanaethau tân ac achub yn cael eu darparu ar gyfer gogledd Cymru, a fy etholaeth i'n benodol?
English: Well, I don't think that would be a decision for the north Wales Cabinet sub-committee. Obviously, the cover of emergency services across north Wales has to be appropriate at all times. You just mentioned two significant incidents that happened at the same time and, of course, while they're going on, there are always other incidents where our emergency services are being called to attend. And, obviously, there continues to be immense pressure particularly on the Welsh ambulance service at the current time. There's a really complex range, I think, of challenges at the moment that are coming together to get a perfect storm, but it's really important, obviously, the Minister for Health and Social Services works very closely with the Welsh Ambulance Services NHS Trust. You'll be aware of a review that is being undertaken by the trust at the current time, and obviously fire services come under the remit of the Minister for Social Justice, I think - it might be local government, but it will be a different Minister for that. But obviously, across Government, we will work very closely to make sure - . One of the good things that has happened over the previous few years that we've seen - I've certainly got one in my own constituency - is where emergency services come together in one building. So, in Wrexham, we've got the ambulance service and the fire service working together, and I think that has really improved issues.
Welsh: Wel, nid wyf yn credu y byddai hwnnw'n benderfyniad i is-bwyllgor y Cabinet ar ogledd Cymru. Yn amlwg, mae'n rhaid i ddarpariaeth y gwasanaethau brys ar draws gogledd Cymru fod yn briodol bob amser. Rydych newydd sôn am ddau ddigwyddiad arwyddocaol a ddigwyddodd ar yr un pryd ac wrth gwrs, tra bônt yn digwydd, mae yna bob amser ddigwyddiadau eraill y caiff ein gwasanaethau brys eu galw iddynt. Ac yn amlwg, mae pwysau aruthrol o hyd, yn enwedig ar wasanaeth ambiwlans Cymru ar hyn o bryd. Mae amrywiaeth gymhleth iawn o heriau ar hyn o bryd, rwy'n credu, sy'n dod at ei gilydd i greu storm berffaith, ond mae'n bwysig iawn, yn amlwg, fod y Gweinidog Iechyd a Gwasanaethau Cymdeithasol yn gweithio'n agos iawn gydag Ymddiriedolaeth GIG Gwasanaethau Ambiwlans Cymru. Fe fyddwch yn ymwybodol o adolygiad sydd ar y gweill gan yr ymddiriedolaeth ar hyn o bryd, ac yn amlwg mae gwasanaethau tân yn rhan o gylch gwaith y Gweinidog Cyfiawnder Cymdeithasol, rwy'n credu - neu lywodraeth leol efallai, ond bydd yn Weinidog gwahanol ar gyfer hynny. Ond yn amlwg, ar draws y Llywodraeth, byddwn yn gweithio'n agos iawn i wneud yn siŵr - . Un o'r pethau da sydd wedi digwydd dros yr ychydig flynyddoedd diwethaf - yn sicr mae gennyf un yn fy etholaeth i - yw gwasanaethau brys yn dod at ei gilydd mewn un adeilad. Felly, yn Wrecsam, mae gennym y gwasanaeth ambiwlans a'r gwasanaeth tân yn cydweithio, ac rwy'n credu bod hynny wedi gwella pethau'n fawr.
English: The designation of nitrate vulnerable zones was a requirement of the EU nitrates directive, and the effectiveness of the NVZ designation was assessed as part of our commitment. Natural Resources Wales review NVZ designation on a regular basis to determine areas for new designation, continued designation or de-designation.
Welsh: Roedd dynodi parthau perygl nitradau yn un o ofynion cyfarwyddeb nitradau'r UE, ac aseswyd effeithiolrwydd dynodiad y parthau perygl nitradau fel rhan o'n hymrwymiad. Mae Cyfoeth Naturiol Cymru yn adolygu dynodiad y parthau perygl nitradau yn rheolaidd i bennu ardaloedd ar gyfer eu dynodi o'r newydd, parhau dynodiad neu ddad-ddynodi.